কামাল কাদীর

**কামাল কাদীর** ( জন্ম: ৪ মার্চ ১৯৭১) একজন বাংলাদেশী-মার্কিন শিল্পোদ্যোক্তা। তিনি পরিচিত বাংলাদেশে প্রথম ই কমার্স প্রতিষ্ঠান সেলবাজার এবং মোবাইল ব্যাংকিং সেবা বিকাশ এর প্রতিষ্ঠাতা হিসাবে। ২০০৯ সালে টেড তাকে টেড ফেলো হিসাবে মনোনীত করে এবং ওয়ার্ল্ড ইকোনমিক ফোরাম তাকে ইয়ং গ্লোবাল লিডার হিসাবে ঘোষণা করে।

## জন্ম ও শিক্ষা জীবন
কামাল কাদীরের জন্ম ১৯৭১ সালের ৪ মার্চ যশোরে। বাবা যশোরের আইনজীবী ছিলেন। দশ ভাইবোনের মধ্যে কামাল কাদীর সবার ছোট। ১৯৭১ সালে মার্চে যুদ্ধ শুরু হলে পুরো পরিবার গ্রামের বাড়ি নড়াইলে চলে যায়। দেশ স্বাধীন হলে আবার যশোরে ফিরে আসে। যুদ্ধে বাড়ি লুটপাট হওয়ায় নতুন করে জীবন শুরু করতে হয়। ১৯৭২ সালের জুলাই মাসে বাবা দুর্ঘটনায় মারা গেলে পুরো পরিবারে বড় ধাক্কা লাগে। এরপর মা দশ ভাইবোনকে মানুষ করেছেন। মাধ্যমিক পাস করার পরে কামাল কাদীর বৃত্তি নিয়ে পড়তে চলে যান যুক্তরাষ্ট্রে।
তিনি ওবেরলিন কলেজ থেকে বিএ এবং  এমআইটি স্লোন স্কুল অব ম্যানেজমেন্ট এমবিএ করেন।

## কর্ম জীবন
কামাল কাদীর ইনসাইট ভেঞ্চার পার্টনারসে শিক্ষানবিস হিসাবে কাজ করেছেন, এটি অসিডেন্টার পেট্রোলিয়াম এর বাংলাদেশে ব্যবসা উন্নয়ন সংক্রান্ত কাজ করত এবং তিনি নিউইয়র্ক সিটি চেম্বার অফ কমার্সের হয়ে কাজ করেছেন।

বাংলাদেশে ই কমার্সের সাথে তিনি সেলবাজার.কম দিয়ে পরিচিত করান। ৪০ লাখ গ্রাহক হওয়ার পর এটি টেলিনর কোম্পানির গ্রামীণফোন কর্তৃক অধিগ্রহণ করা হয়। পরবর্তীতে এটি এখানেই.কম নামে পরিবর্তিত হয়। 

বর্তমানে কাদীর বিকাশ, মোবাইল ফোন ভিত্তিক অর্থ আদান প্রদানের একটি সার্ভিস এর প্রধান হিসাবে কাজ করছেন। বিকাশ-এর এখন ৮২ মিলিয়নের বেশি নিবন্ধিত ব্যবহারকারী রয়েছে। https://www.newagebd.net/post/mis/275143/bkash-wins-cloudera-data-impact-award https://www.banglanews24.com/corporatecorner/news/bd/1616333.details 

তিনি ওপেন ওয়ার্ল্ড ইনিশিয়েটিভ এর প্রতিষ্ঠাতা সদস্য। তিনি আনোয়ারুল কাদির ফাউন্ডেশনের সাথেও যুক্ত যেটি কিনা উন্নয়নশীল দেশগুলোতে উদ্ভাবন নিয়ে কাজ করে থাকে।

## পুরস্কার
*২০০৫ঃ এমআইটি আইডিয়াস এওয়ার্ড
*২০০৭ঃ "Applying Technology to Benefit Humanity" এর জন্য টেক এওয়ার্ড  
*২০০৮ঃ 
**"Best Use of Mobile for Social & Economic Development" এর জন্য জিএসএম এসোসিয়েশন কর্তৃক গ্লোবাল মোবাইল এওয়ার্ড।
**টেলিকম এশিয়ার  "Asian Innovation of the Year" এওয়ার্ড
**"Best E-Content for Development" এর জন্য ভারতের মন্থন পুরস্কার
*২০০৯ঃ ইয়ং গ্লোবাল লিডার - ওয়ার্ল্ড ইকোনমিক ফোরাম 
*২০১৫ঃ সামাজিক উদ্যোক্তা পুরস্কার - স্কাহাব ফাউন্ডেশন 
*২০১৬ঃ গুরুত্বপূর্ণ অর্জন পদক - ওবেরলিন এলামনাই এওয়ার্ড
*২০২১: ডেইলি স্টার আইসিটি অ্যাওয়ার্ডস - আইসিটি বিজনেস পারসন অব দ্য ইয়ার https://www.tbsnews.net/economy/corporates/bkash-ceo-kamal-quadir-awarded-ict-business-person-year-349978
*২০২১: বেস্ট ই-ক্যাশ/মানি অ্যান্ড সিএসআর অ্যাওয়ার্ড - বিশ্বব্যাপী ব্যবসায়িক কর্পোরেট সামাজিক দায়বদ্ধতা পুরস্কার https://en.prothomalo.com/corporate/local/bkash-ceo-kamal-quadir-gets-csr-award
*২০২৩: লাইফটাইম অ্যাচিভমেন্ট অ্যাওয়ার্ড - আইসিটি মন্ত্রণালয় ২০২২ https://www.channelionline.com/channel-i-dighital-awards-winner/
*২০২৩: গ্লোবাল হাই-ইমপ্যাক্ট  লিডার্স ইন ফাইন্যান্স - 2023 Class of its Finance Leaders Fellows https://www.thedailystar.net/business/economy/banks/news/bkash-ceo-honoured-one-the-23-global-high-impact-finance-leaders-3343336
*২০২৩: এন্ট্রাপ্রেনিউর অব দ্য ইয়ার - বাংলাদেশ সি-স্যুট অ্যাওয়ার্ড ২০২৩ https://www.dhakatribune.com/business/330834/bkash-ceo-cco-awarded-at-c-suite-awards
*২০২৫: আইসিটি বিজনেস পারসন অব দ্য ইয়ার - ব্র্যাক ব্যাংক–দ্য ডেইলি স্টার আইসিটি অ্যাওয়ার্ড https://bangla.thedailystar.net/news/bangladesh/news-718721

## তথ্যসূত্র

## আরও দেখুন
*বিকাশ 
*গ্রামীণফোন

## বহিঃসংযোগ
* Kamal Quadir at Crunchbase
* Anuwarul Quadir Foundation
* Livemint.com article

বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:বাঙালি ব্যক্তিত্ব
বিষয়শ্রেণী:মহান ব্যক্তিত্ব
বিষয়শ্রেণী:মোবাইল টেলিযোগাযোগ
বিষয়শ্রেণী:২১শ শতাব্দীর বাঙালি
বিষয়শ্রেণী:ওবারলিন কলেজের প্রাক্তন শিক্ষার্থী
বিষয়শ্রেণী:১৯৭১-এ জন্ম